CELEX: 32007R1304
Language: ro
Date: 2007-11-07 00:00:00
Title: Regulamentul (CE) nr. 1304/2007 al Comisiei din 7 noiembrie 2007 de modificare a Directivei 95/64/CE a Consiliului, a Regulamentului (CE) nr. 1172/98 al Consiliului, a Regulamentelor (CE) nr. 91/2003 și (CE) nr. 1365/2006 ale Parlamentului European și ale Consiliului în ceea ce privește stabilirea NST 2007 ca și clasificare unică pentru mărfurile transportate prin anumite moduri de transport

8.11.2007   
            
            
               RO
            
            
               Jurnalul Oficial al Uniunii Europene
            
            
               L 290/14
            
         
      REGULAMENTUL (CE) NR. 1304/2007 AL COMISIEI
   
   din 7 noiembrie 2007
   de modificare a Directivei 95/64/CE a Consiliului, a Regulamentului (CE) nr. 1172/98 al Consiliului, a Regulamentelor (CE) nr. 91/2003 și (CE) nr. 1365/2006 ale Parlamentului European și ale Consiliului în ceea ce privește stabilirea NST 2007 ca și clasificare unică pentru mărfurile transportate prin anumite moduri de transport
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 95/64/CE a Consiliului din 8 decembrie 1995 privind raportările statistice cu privire la transportul maritim de mărfuri și pasageri (1), în special articolul 12,
   având în vedere Regulamentul (CE) nr. 1172/98 al Consiliului din 25 mai 1998 privind datele statistice referitoare la transportul rutier de mărfuri (2), în special articolul 3 alineatul (4),
   având în vedere Regulamentul (CE) nr. 91/2003 al Parlamentului European și al Consiliului din 16 decembrie 2002 privind statisticile din transportul feroviar (3), în special articolul 4 alineatul (5),
   având în vedere Regulamentul (CE) nr. 1365/2006 al Parlamentului European și al Consiliului din 6 septembrie 2006 privind statistica transportului de mărfuri pe căile navigabile interioare (4), în special articolul 9,
   întrucât:
   
               (1)
            
            
               În conformitate cu Directiva 95/64/CE, cu Regulamentul (CE) nr. 1172/98 și cu Regulamentul (CE) nr. 91/2003, nomenclatorul statistic de transport de marfă (NST/R) trebuie utilizat pentru a clasifica mărfurile transportate în statisticile referitoare la transportul maritim, în cele referitoare la transportul rutier de mărfuri și, respectiv, în statisticile din transportul feroviar.
            
         
               (2)
            
            
               În conformitate cu Regulamentul (CE) nr. 1365/2006, pentru a clasifica mărfurile transportate în statisticile privind transportul pe căile navigabile interioare, trebuie utilizat fie NST/R, fie NST 2000 rev. 2.
            
         
               (3)
            
            
               În luna iunie 2007, o nouă revizuire a NST 2000 (NST 2007) a fost adoptată de către Comisia Economică pentru Europa a Națiunilor Unite (CEE-ONU), din motive de coerență cu NACE revizuit (Nomenclatorul statistic al activităților economice din Comunitatea Europeană).
            
         
               (4)
            
            
               Pentru a se asigura o acoperire statistică comparabilă a mărfurilor transportate prin toate modurile de transport luate în considerare, este necesară adoptarea NST 2007 ca și clasificare unică pentru mărfurile transportate prin toate modurile de transport luate în considerare; această decizie trebuie să se aplice atât statelor membre, atunci când acestea colectează date naționale, cât și Comisiei, atunci când aceasta difuzează informații statistice privind mărfurile transportate.
            
         
               (5)
            
            
               Prin urmare, Directiva 95/64/CE, Regulamentul (CE) nr. 1172/98, Regulamentul (CE) nr. 91/2003 și Regulamentul (CE) nr. 1365/2006 trebuie modificate în consecință.
            
         
               (6)
            
            
               Măsurile prevăzute de prezentul regulament sunt conforme cu avizul Comitetului pentru programul statistic, instituit prin Decizia 89/382/CEE, Euratom a Consiliului (5),
            
         ADOPTĂ PREZENTUL REGULAMENT:
   Articolul 1
   Modificare a Directivei 95/64/CE
   Anexa III la Directiva 95/64/CE se înlocuiește cu textul anexei la prezentul regulament.
   Articolul 2
   Modificare a Regulamentului (CE) nr. 1172/98
   Anexa D la Regulamentul (CE) nr. 1172/98 se înlocuiește cu textul anexei la prezentul regulament.
   Articolul 3
   Modificare a Regulamentului (CE) nr. 91/2003
   Anexa J la Regulamentul (CE) nr. 91/2003 se înlocuiește cu textul anexei la prezentul regulament.
   Articolul 4
   Modificare a Regulamentului (CE) nr. 1365/2006
   Anexa F la Regulamentul (CE) nr. 1365/2006 se înlocuiește cu textul anexei la prezentul regulament.
   Articolul 5
   Nivelul de detaliere al statisticilor comunitare
   Primul nivel al clasificării NST 2007 (cele 20 de diviziuni) va fi utilizat pentru clasificarea pe tipuri de mărfuri.
   Articolul 6
   Intrarea în vigoare
   Prezentul regulament intră în vigoare în a douăzecea zi de la publicarea în Jurnalul Oficial al Uniunii Europene.
   Acesta se aplică începând cu anul de referință 2008 și se referă la datele din anul 2008.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 noiembrie 2007.
      
         
            Pentru Comisie
         
         Joaquín ALMUNIA
         
         
            Membru al Comisiei
         
      
   
   
      (1)  JO L 320, 30.12.1995, p. 25. Directivă modificată ultima dată prin Decizia 2005/366/CE a Comisiei (JO L 123, 17.5.2005, p. 1).
   
      (2)  JO L 163, 6.6.1998, p. 1. Regulament modificat ultima dată prin Regulamentul (CE) nr. 1893/2006 al Parlamentului European și al Consiliului (JO L 393, 30.12.2006, p. 1).
   
      (3)  JO L 14, 21.1.2003, p. 1. Regulament modificat prin Regulamentul (CE) nr. 1192/2003 al Comisiei (JO L 167, 4.7.2003, p. 13).
   
      (4)  JO L 264, 25.9.2006, p. 1. Regulament modificat prin Regulamentul (CE) nr. 425/2007 al Comisiei (JO L 103, 20.4.2007, p. 26).
   
      (5)  JO L 181, 28.6.1989, p. 47.
   
      ANEXĂ
      NST 2007
      
                  Diviziune
               
               
                  Descriere
               
            
                  01
               
               
                  Produse agricole, de vânătoare și forestiere; pește și alte produse pescărești
               
            
                  02
               
               
                  Cărbune și lignit; țiței și gaze naturale
               
            
                  03
               
               
                  Minereuri metalifere și alte produse de minerit și exploatare în carieră; turbă; uraniu și toriu
               
            
                  04
               
               
                  Produse alimentare, băuturi și tutun
               
            
                  05
               
               
                  Textile și produse textile; piele și produse din piele
               
            
                  06
               
               
                  Lemn și produse din lemn și plută (cu excepția mobilierului); articole din paie și materiale de împletit; celuloză, hârtie și produse din hârtie; materiale tipărite și pe medii de stocare
               
            
                  07
               
               
                  Cocs și produse petroliere rafinate
               
            
                  08
               
               
                  Chimicale, produse chimice și fibre sintetice și artificiale; produse din mase plastice și din cauciuc; combustibil nuclear
               
            
                  09
               
               
                  Alte produse minerale nemetalice
               
            
                  10
               
               
                  Metale de bază; produse metalice fabricate, cu excepția mașinilor și a echipamentelor
               
            
                  11
               
               
                  Mașini și echipamente n.c.a.; mașini și aparatură de calcul pentru birou; mașini și aparate electrice n.c.a.; echipamente și aparate radio, TV și de comunicații; instrumente medicale, optice și de precizie; ceasuri și ceasornice
               
            
                  12
               
               
                  Echipamente de transport
               
            
                  13
               
               
                  Mobilier; alte mărfuri manufacturate n.c.a.
               
            
                  14
               
               
                  Materii prime secundare; deșeuri urbane și alte deșeuri
               
            
                  15
               
               
                  Poștă, colete
               
            
                  16
               
               
                  Echipamente și materiale utilizate în transportul de mărfuri
               
            
                  17
               
               
                  Mărfuri mutate în cursul mutării de gospodării sau birouri; bagaje transportate separat de pasageri; automobile mutate în scopul reparațiilor; alte mărfuri necomerciale n.c.a.
               
            
                  18
               
               
                  Mărfuri grupate: un amestec de tipuri de mărfuri care sunt transportate împreună
               
            
                  19
               
               
                  Mărfuri neidentificabile: mărfuri care nu pot fi identificate dintr-un motiv sau altul și care, prin urmare, nu pot fi clasificate în grupele 01-16.
               
            
                  20
               
               
                  Alte mărfuri n.c.a.